
Grozījumi Ministru kabineta 2011. gada 1. novembra noteikumos Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā"
Izdoti saskaņā ar Lauksaimniecības un lauku attīstības likuma 13.panta pirmo daļu
· Izdarīt Ministru kabineta 2011. gada 1. novembra noteikumos Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā" (Latvijas Vēstnesis, 2011, 175. nr.; 2013, 154. nr.; 2014, 174. nr.; 2015, 65., 178. nr.; 2016, 209. nr.; 2018, 157. nr.; 2019, 251. nr.; 2020, 205. nr.; 2021, 129. nr.; 2022, 180. nr.) šādus grozījumus:
· 1. Izteikt 11.1 punktu šādā redakcijā:
· "11.1 Pircēji katru mēnesi līdz piektajam datumam elektroniski sniedz centram šādu informāciju:
· 11.11. piena piegāde iepriekšējā mēnesī, norādot par katru ražotāju šādus datus:
· 11.11.1. personas kods vai reģistrācijas numurs komercreģistrā;
· 11.11.2. ganāmpulka reģistrācijas numurs;
· 11.11.3. iepirktā piena apjoms kilogramos;
· 11.12. pārskats par piena bilanci par iepriekšējo mēnesi, norādot arī plānoto vidējo iepirkuma cenu un iepirktā piena daudzumu kārtējā mēnesī (14. pielikums). Vidējo iepirkuma cenu norāda bez transporta, obligāto svaigpiena paraugu testēšanas, administratīvajām un citām saistītām izmaksām."
· 2. Svītrot 18.1 punktu.
· 3. Izteikt 19. punktu šādā redakcijā:
· "19. Institūts šajos noteikumos noteiktajā kārtībā ievākto informāciju apkopo un elektroniski nosūta Eiropas Komisijai un Zemkopības ministrijai. "
· 4. Papildināt ar 19.1 punktu šādā redakcijā:
· "19.1 Centrs šo noteikumu 12.1 punktā minēto informāciju nosūta Eiropas Komisijai katru mēnesi līdz divdesmit piektajam datumam."

